પાકિસ્તાનનો ઈશનિંદા કાયદો ખરા અર્થમાં નિંદનીય છે અને તેનો ઉપયોગ ફક્ત અંગત અદાવત પૂરી કરવા ખાતર જ થાય છે. પાકિસ્તાનને ઈશનિંદા કાનૂન બ્રિટિશ શાસને વારસામાં આપ્યો છે. 1860માં બ્રિટિશ શાસને ધર્મ સાથે જોડાયેલાં અપરાધો માટે કાનૂન બનાવ્યો હતો, જેનું વિસ્તૃત રુપ આજના પાકિસ્તાનનો ઈશનિંદા કાનૂન છે. આ કાનૂનનો ઉદ્દેશ્ય ધાર્મિક હિંસા રોકવાનો હતો. એમાં મહત્વની બાબત એ હતી કે આ કાનૂનમાં ધર્મો વચ્ચે ભેદભાવ કરાતો નહતો. પાકિસ્તાનમાં જનરલ જિયા-ઉલ-હકના શાસનકાળમાં ઈશનિંદા કાનૂન લાગુ કરવામાં આવ્યો.